- సృజనా సోలార్‌ సంస్థ ఎండీ
నవతెలంగాణ, వాణిజ్య విభాగం
      విద్యుత్తు కోతలు పెరుగుతుండడం, సంప్రదాయక ఇంధన వనరులు తరిగిపోతున్న ప్రస్తుత తరుణంలో సౌర విద్యుత్తుకు, సౌర ఉపకరణాలకు డిమాండ్‌ బాగా పెరుగుతోందని 'సృజనా సోలార్‌' సంస్థ ఎండీ మోహన్‌ బాబు అన్నారు. విద్యుత్తు కొరత రోజురోజుకు పెరుగుతున్న నేపథ్యంలో సోలార్‌ వాటర్‌ హీటర్లు, సోలార్‌ ఇన్వెర్టర్‌లు, సోలార్‌ వీధి దీపాలు సోలార్‌ గృహ దీపాలకు ఆదరణ పెరుగుతోందని ఆయన అన్నారు. ఎలాంటి కాలుష్యం వెదజల్లకుండా, అందుబాటులో ఉన్న సౌర శక్తినే వివిధ అవసరాలకు ఇంధన వనరుగా ఉపయోగించుకొనే సంస్కృతి ఇటీవలి కాలంలో మన సమాజంలో బాగా వృద్ధి చెందుతోందని అన్నారు. హైదరాబాద్‌ కేంద్రంగా సౌరశక్తి ఆధారిత ఉపకరణాలను రూపొందిస్తున్న సృజనా సోలార్‌కు వినియోగదారుల నుంచి మంచి ఆదరణ లభిస్తోందని ఆయన తెలిపారు. నవతెలంగాణతో ఆయన మాట్లాడుతూ ప్రజలు సౌర విద్యుత్తు వాడుకొనే దిశగా ప్రభుత్వాలు పలు ప్రోత్సాహకర చర్యలను చేపట్టాలని కోరారు. పక్కన ఉన్న కర్ణాటకలో ప్రభుత్వం చేపడుతున్న పలు ప్రోత్సాహకర చర్యలను ఆయన వివరించారు. రాష్ట్రంలో అమ్మకాలు పెంచుకొనేందుకు గాను ఔత్సాహికులైన గ్రాడ్యుయెట్‌లను ఎంపిక చేసుకొని వారికి స్వయం ఉపాధి కల్పిస్తున్నట్లుగా ఆయన వివరించారు. తద్వారా అమ్మకాలను పెంచుకుంటున్నట్లు తెలిపారు.
వాటర్‌ హీటర్లు.. ఫన్సింగ్‌కు గిరాకీ..
         ప్రజుల ఎక్కువగా నీటిని వేడిచేసుకునేందుకు సోలార్‌ వాటర్‌ హీటర్లను కోరుకుంటున్నారని మోహన్‌ బాబు తెలిపారు. డిమాండ్‌కు అనుగుణంగా తమ కంపెనీ 100 లీటర్ల నుంచి 5000 లీటర్ల వరకు సామర్థ్యం కలిగిన వాటర్‌ హీటర్లను అందిస్తున్నట్లు వివరించారు. దీనికి తోడు పరిశ్రమలకు, గృహలకు, పొలాల రక్షణకు వాడే సోలార్‌ కంచేకు కూడా మంచి గిరాకీ ఉందని ఆయన అన్నారు. దీని ఏర్పాటుకు గాను 500 మీటర్ల ఫెన్సింగ్‌కు సగటున రూ.250 వరకు మాత్రమే ఖర్చు అవుతుందని తెలిపారు. సృజనా అందిస్తున్న సోలార్‌ హోమ్‌లైట్స్‌, సోలార్‌ స్ట్రీట్‌ లైట్లు, సోలార్‌ పవర్‌ ఇన్వెర్టర్‌ల వాడకం కూడా ఇటీవలి కాలంలో క్రమంగా జోరందుకుంటున్నట్లుగా తెలిపారు.
మీ స్నేహితులకు రికమెండ్ చెయ్యండి